CELEX: E1994G0004
Language: da
Date: 1994-01-10 00:00:00
Title: AFGØRELSE TRUFFET AF EFTA-STATERNES STÅENDE UDVALG Nr. 4/94/SU den 10. januar 1994 om nedsættelse af et udvalg for finansieringsmekanismen

Avis juridique important

|

E1994G0004

AFGØRELSE TRUFFET AF EFTA-STATERNES STÅENDE UDVALG Nr. 4/94/SU den 10. januar 1994 om nedsættelse af et udvalg for finansieringsmekanismen  

EF-Tidende nr. L 085 af 30/03/1994 s. 0079 - 0079

AFGØRELSE TRUFFET AF EFTA-STATERNES STÅENDE UDVALG Nr. 4/94/SU den 10. januar 1994 om nedsættelse af et udvalg for finansieringsmekanismen EFTA-STATERNES STÅENDE UDVALG HAR -under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt EØS-aftalen, særlig del VIII og artikel 1, stk. 2, i protokol 38 dertil, ogunder henvisning til samarbejdsaftalen mellem EFTA-staterne og Den Europæiske Investeringsbank (EIB) som tilpasset ved protokollen om tilpasning af samarbejdsaftalen, i det følgende benævnt samarbejdsaftalen -TRUFFET FØLGENDE AFGØRELSE:Artikel 1 Til forvaltning af den ved EØS-aftalens artikel 116 oprettede finansieringsmekanisme nedsættes der et Udvalg for finansieringsmekanismen, i det følgende benævnt udvalget.Artikel 2 1. Hver EFTA-stat, for hvilken aftalen om EFTA-staternes Stående Udvalg er trådt i kraft, repræsenteres i udvalget og har én stemme.2. Før aftalen om EFTA-staternes Stående udvalg træder i kraft for Fyrstendømmet Liechtenstein, kan Liechtenstein deltage i udvalgets arbejde uden stemmeret.Artikel 3 Udvalget udpeger en koordinator, der samtidig er udvalgets sekretær. Koordinatoren sikrer et nært og løbende samarbejde mellem udvalget, EIB og EU-Kommissionen vedrørende samarbejdsaftalens gennemførelse.Artikel 4 Udvalget træffer sine afgørelser med enstemmighed, medmindre andet er fastsat i dets procedureregler.Artikel 5 Udvalget træffer de beslutninger, der er nødvendige af hensyn til finansieringsmekanismens hensigtsmæssige funktion, og overvåger dens virke. Det giver navnlig EIB retningslinjer for de aktiviteter, der skal gennemføres i henhold til samarbejdsaftalen, og træffer beslutning om forslag til rentegodtgørelser og tilskud i henhold til henholdsvis artikel 2, stk. 4, og artikel 3, stk. 2, i protokol 38 til EØS-aftalen, når EIB har forelagt udvalget sådanne forslag til godkendelse, og efter at EU-Kommissionen har afgivet udtalelse derom.Artikel 6 Udvalget fastsætter, forudsat at Det Stående Udvalg giver sit samtykke, på grundlag af samarbejdsaftalen størrelsen af de rater, der skal indbetales på EFTA-staternes konto hos EIB, og beregner hver EFTA-stats andel og det beløb, der skal betales af denne. Betalingsanmodningerne fremsættes af koordinatoren.Artikel 7 Udvalget vedtager selv sin forretningsorden, der skal godkendes af Det Stående Udvalg.Artikel 8 Udvalget forelægger hvert halve år Det Stående Udvalg en rapport om sine aktiviteter og om finansieringsmekanismens virke.Artikel 9 Denne afgørelse træder i kraft med øjeblikkelig virkning.Artikel 10 Denne afgørelse offentliggøres i EØS-afsnittet af og EØS-tillægget til De Europæiske Fællesskabers Tidende.Udfærdiget i Bruxelles, den 10. januar 1994.På Det Stående Udvalgs vegneAntti SATULIFormand